पर्यटनमा भविष्य खोज्दै चौबिसे
पर्यटकीय नगरी भेडेटारबाट पूर्वमा रहेको चौबिसे क्षेत्र धनकुटाको एक महìवपूर्ण पर्यटकीय गन्तव्य बन्दै गएको छ । यो क्षेत्र भएर जाने भेडेटार–राजारानी–रबिराँके सडक आसपास दर्जनौँ त्यस्ता स्थान छन् जसले पर्यटकलाई अधिक लोभ्याउने गर्छ ।
कविराज घिमिरे हिले, असार १७ गते । पर्यटकीय नगरी भेडेटारबाट पूर्वमा रहेको चौबिसे क्षेत्र धनकुटाको एक महत्वपूर्ण पर्यटकीय गन्तव्य बन्दै गएको छ । यो क्षेत्र भएर जाने भेडेटार–राजारानी–रवि राँके सडक आसपास दर्जनौँ त्यस्ता स्थान छन् जसले पर्यटकलाई अधिक लोभ्याउने गर्छ । रानीताल, राजापोखरी, काँगडा ताल, तालमा निर्माण गरिएको नागदेवीको मन्दिर, रानीपोखरी, नागबेली पार्क, बिचमा पर्ने साना साना उपत्यका, अग्ला डाँडा, विभिन्न मन्दिर, थुम्की, मगर बस्ती तथा माझी बस्ती यहाँका मुख्य आकर्षण हुन् । पछिल्लो समय ती क्षेत्रमा आन्तरिक र बाह्य पर्यटक पुग्ने गरेको चौबिसे गाउँपालिकाका उपाध्यक्ष टङ्कमाया पाङ्मीमगर बताउनुहुन्छ । उहाँ भन्नुहुन्छ, “हामीसँग त्यस्ता धेरै स्थान छन् जसले पर्यटकलाई आकर्षित गर्छन् । पहिले पूर्वाधार अभावमा यी ओझेलमा थिए । अहिले सडक विकाससँगै पर्यटकीय गन्तव्य बन्दै छन् ।” केही वर्षअघिसम्म रानीताल मात्र हेर्न पाइने चौबिसेमा अहिले भने अन्य तालसहित धेरै गन्तव्य थपिने व्रmममा छन् । भेडेटार–राजारानी–रबिराँके सडकखण्ड निर्माणको व्रmममा छ । डाँडैडाँडा निर्माण भएको यो सडक आफैँमा एक पर्यटकीय मार्ग हो । यो सडकबाट तराईको फाँटदेखि पहाडी डाँडा तथा विभिन्न हिमाल हेर्दै यात्रा गर्न सकिन्छ । यहाँका कला संस्कृतिसहित विभिन्न ताल, साना साना उपत्यका, झरना, मनमोहक थुम्कीले मन लोभ्याएको पाँचथरबाट घुम्न आउनुभएका सेनेहाङ लावती बताउनुहुन्छ ।यो सडक निर्माण भएपछि चौबिसे गाउँपालिका पर्यटकको मुख्य रोजाइमा पर्न सफल हुने गाउँपालिकाका अध्यक्ष राजकुमार चेम्जोङ बताउनुहुन्छ । अहिले पर्यटकीय स्थलमा पूर्वाधार निर्माणको काम गरिरहेको चौबिसेले भेडेटार–राजारानी–रवि राँके सडकखण्ड निर्माण सम्पन्न भएपछि पर्यटन वर्षका रूपमा घोषणा गरेर पर्यटक भित्र्याउने तयारी पनि गरेको छ । पालिकाले अहिले ५२ पर्यटकीय गन्तव्य घोषणा गरेर पूर्वाधार निर्माणको काम गरिरहेको छ । करिब पाँच वर्षयता ती स्थलमा सङ्घीय, प्रदेश र स्थानीय सरकारको गरी पाँच करोड रुपियाँभन्दा बढी लगानी भएको पालिका अध्यक्ष लिम्बू बताउनुहुन्छ । अझ धेरै काम बाँकी नै रहेकाले लगानी थपेर सुन्दर चौबिसे निर्माणको काममा लागेको उहाँको भनाइ छ । यी स्थानसम्म पुग्ने सडक, सिँढी, फुटपाथ, ताल निर्माणका लागि बाँध, वनभोेज स्थल आदि निर्माणको काम भइरहेको छ । चौबिसेको भविष्य कृषिसँगै पर्यटनमा रहेकाले अघिल्लो कार्यकालबाटै पर्यटन पूर्वाधारमा लगानी गरिरहेको चौबिसे गाउँपालिकाका निवर्तमान उपाध्यक्ष यज्ञकुमारी रुचाल बताउनुहुन्छ । अहिले त्यस क्षेत्रका स्थानीय पनि उत्साही हुने गरेका छन् । 